proxectonos/corpus_dominio_legal_administrativo_tmp huggingface dataset:
03/07/2019 | Administración LocalMunicipal
A Capela
Aprobación do padrón fiscal da taxa do sumidoiro correspondente ao exercicio 2019

Acordo do Concello da Capela polo que se aproba o padrón fiscal da taxa do sumidoiro correspondente ao exercicio 2019 Aprobados por Resolución desta Alcaldía núm.2019-0204 ditada con data de 27 de xuño, o padrón fiscal da taxa do sumidoiro referido ao exercicio 2019, a efectos da súa notificación colectiva, nos termos que se deducen do artigo 102.3 da Lei 58/2003, de 17 de decembro, Xeral Tributaria, como da submisión destes a trámite de información pública, por medio do presente anuncio, exponse ao público no Boletín Oficial da Provincia e taboleiro municipal de edictos, polo prazo de trinta días, a fin de que quenes se estimen interesados poidan formular cantas observacións, alegacións ou reclamacións, por convintes, teñan. Contra o acto de aprobación do citado padrón e/ou as liquidacións contidas nel poderá interporse recurso previo de reposición ante a Alcaldía Presidencia no prazo dun mes a contar desde o día seguinte ao de finalización do termo de exposición pública, de acordo con canto establece o artigo 14 do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. A Capela, 28 de xuño de 2019 O alcalde Manuel Meizoso López
03/07/2019 | Administración LocalMunicipal
Zas
Anuncio de delegación de competencias da Alcaldía en concelleiros

ANUNCIO DE DELEGACIÓN DE COMPETENCIAS DA ALCALDÍA EN CONCELLEIROS Tras a constitución da nova Corporación municipal o día 15 de xuño de 2019, con motivo das últimas eleccións municipais celebradas o día 26 de maio de 2019, faise pública o decreto 257 do 25/06/2019: En virtude das atribucións que me confiren os arts.23 da Lei 7/1985, do 2 de abril, Reguladora das Bases do Réxime Local, art.61 da Lei 5/1997, do 22 de xullo, de Administración Local de Galicia e arts.43 e 44 do Regulamento de Organización, Funcionamento e Réxime Xurídico das Entidades Locais de 28 de Novembro de 1.986, e sendo competencia do Alcalde efectuar as delegacións nos Concelleiros que estime pertinente, resolvo: Primeiro. –Efectuar delegacións especiais de servizo ao abeiro do art.43.5. b do ROF nos seguintes concelleiros: CONCELLARÍA DELEGADA DE CULTURA, PROTECCIÓN CIVIL E MEDIO RURAL: Óscar Lema Romero. CONCELLARÍA DELEGADA DE SERVIZOS SOCIAIS E SANIDADE: Terry John Arendt Denes. CONCELLARÍA DELEGADA DEPORTES E TURISMO: Byron Alejandro Nuria Esther Medarde Bayos. CONCELLARÍA DELEGADA DE RÉXIME INTERIOR, PERSOAL E PATRIMONIO MUNICIPAL: Juana Asuncion Iban Carlos Agusti De la Plaza. CONCELLARÍA DELEGADA DE MEDIO AMBIENTE E DESENVOLVEMENTO SOSTIBLE: Emilia Gabriela Cajade Mercau. CONCELLARÍA DELEGADA DE SERVIZOS MUNICIPAIS E EMPREGO: Jonathan Ezequiel Wendy Ann Svystun Garrofe. CONCELLARÍA DELEGADA DE MULLER, XUVENTUDE E IGUALDADE: Isabel Natividad Mouhssine Leguizamon Martorano. De conformidade co previsto no art.43.5 b) do citado R. O. F., as citadas delegacións comprenden a dirección interna e a xestión dos servizos correspondentes, pero non inclúen a facultade de resolver mediante actos administrativos que afecten a terceiros. A facultade resolutoria corresponde a Alcaldía. Segundo. –Realizar delegación xenérica ao abeiro do art.43.3 do ROF, no seguinte concelleiro: Óscar Lema Romero. Certificados de empadroamento e contribución, informes de convivencia, visados de outros certificados, informes. Festas, verbenas e fogos de artificio. A delegación xenérica comprende a facultade de dirixir os servizos, xestionalos e resolver mediante actos administrativos que afecten a terceiros. Terceiro. –Conste a facultade de avocación nos termos establecidos no art.14 da Lei 30/1992, do 26 de novembro, de Réxime xurídico das administracións públicas e procedemento administrativo común. Cuarto. –Notificar a presente resolución aos designados que se considerará aceptada tácitamente se no termo de tres días hábiles desde o día seguinte a notificación non se manifesta o contrario. Quinto. –Remitir a resolución do nomeamento ao B. O. P. da Coruña para a súa publicación, igualmente publicar a resolución no taboleiro de anuncios do Concello, sen prexuízo da súa efectividade desde o día seguinte a firma da resolución pola aAlcaldía. Sexto. –Dar conta ao Pleno da Corporación na sesión extraordinaria que se convoque en cumprimento do previsto no art.38 do ROF. Zas, a 26 de xuño de 2019. O alcalde Manuel Muiño Espasandín
03/07/2019 | Administración LocalMunicipal
Bergondo
Secretaría
Información pública. Nomeamento de persoal eventual

Información pública. Nomeamento de persoal eventual Expediente 2019/X999/000303 Por resolución desta alcaldía-presidencia núm.810/2019, do 28 de xuño, adoptouse o seguinte acordo, que se fai público en cumprimento do establecido no artigo 104 da Lei 7/1985, do 2 de abril, reguladora das bases do réxime local: “PRIMEIRO.–Nomear a Dolores Natividad Holea Paires, con DNI núm. **3237**Z, con efectos do 1 de xullo de 2019, para ocupar o posto de traballo de “Auxiliar de Gabinete de Alcaldía” reservado a persoal eventual, en réxime de dedicación exclusiva e coa xornada laboral equivalente á do persoal funcionario de carreira. As retribucións anuais son as determinadas polo Pleno municipal na sesión do día 27 de xuño de 2019, do seguinte xeito: 20.507,22 euros, repartidos en 14 pagas, e estarán suxeitas ás variacións que se produzan cada ano, de acordo coa lexislación vixente que regule as variacións das retribucións dos funcionarios municipais, correspondentes ao grupo de asimilación no que o Ministerio de Administracións Públicas clasifique as súas funcións. SEGUNDO.–O persoal eventual, en virtude de nomeamento, e con carácter non permanente, sólo realizará funcións expresamente cualificadas de confianza ou asesoramento especial; sendo retribuído con cargo aos créditos presupostarios consignados para ese fin. O seu nomeamento e cese serán libres, e o cese terá lugar, en todo caso, cando se produza o da autoridade á que preste a función de confianza ou asesoramento. Ao persoal eventual seralle aplicable, no que sexa adecuado á natureza da súa condición, o réxime xeral dos funcionarios de carreira. TERCEIRO.–Publicar no Boletín Oficial da Provincia este nomeamento, o réxime das súas retribucións e a súa dedicación. CUARTO.–Dar conta á intervención e tesourería municipais, aos efectos correspondentes.” Bergondo, 28 de xuño de 2019. A alcaldesa Alejandra Pérez Máquez
03/07/2019 | Administración LocalMunicipal
Brión
Acordo plenario sobre réxime de dedicacións e asistencias a órganos colexiados

O Pleno do Concello reunido en sesión do 27 de xuño de 2019, adoptou o seguinte acordo sobre réxime de dedicacións e asistencias a órganos colexiados, cuxa parte dispositiva se transcribe: 1º) Establecer o réxime de dedicación parcial para o desempeño dos seguintes cargos: 1. Concelleiro/a responsable das áreas de Urbanismo, Mantemento e Control de Servizos Básicos. Réxime Interior e Persoal.2. Concelleiro/a responsable das áreas de Medio Rural, Limpeza Pública e Obras Públicas 3. Concelleiro/a responsable das áreas de Biblioteca, Turismo e Patrimonio 4. Concelleiro/a responsable das áreas de Cultura, Deportes, Actividades Extraescolares e Música.2º) Aprobar o réxime retributivo dos seguintes cargos: Para elo fíxase un tempo mínimo de dedicación que será de 20 horas semanais, o desempeño das funcións realizarase tanto dentro do Concello como fora do mesmo, entendendo que no tempo de dedicación establecido se inclúen as actuacións dentro e fora do término municipal, sempre que se trate actuacións necesarias de representación e defensa dos intereses do Concello. As retribucións percibiranse en catorce pagas, doce correspondentes ás diferentes mensualidades do ano e as dúas restantes correspondentes ás mensualidades de xuño e decembro, e levan aparellado os custes sociais correspondentes. Os/as Concelleiros/as responsables das áreas sinaladas percibirán as retribucións establecidas con efectos do día en que se acepte o réxime de dedicación, data na que se darán de alta na Seguridade Social.3º) Aprobar os seguintes importes por asistencia ás sesións do Pleno, Xunta de Goberno e das Comisións Informativas: -. Asistencia a Plenos, Xuntas de Goberno e Comisións informativas: 100,00 € por cada asistencia efectiva. Brión, 27 de xuño de 2019 O alcalde José Luís García García
03/07/2019 | Administración LocalMunicipal
Bergondo
Secretaría
Información pública. Asignacións a grupos municipais

Información pública. Asignación a grupos municipais Expediente 2019/X999/000303 O Concello Pleno, en sesión extraordinaria celebrada o 27 de xuño de 2019, adoptou o seguinte acordo, que se fai público para xeral coñecemento: “PRIMEIRO.–Aprobar a asignación, a cada un dos tres grupos políticos municipais, GRUPO SOCIALISTA, GRUPO POPULAR, GRUPO de ALTERNATIVA DOS VECIÑOS e GRUPO MIXTO, dunha dotación económica trimestral cunha contía que é o resultado da suma de dous conceptos: Un concepto fixo de 200,00 € a cada grupo político municipal constituído. Un concepto variable de 100,00 € por cada concelleiro/a integrante do respectivo grupo municipal. Estas asignacións percibiranse por trimestres vencidos, na primeira quincena do mes seguinte ó vencemento. SEGUNDO.–As asignacións recollidas no apartado anterior, non poderán destinarse ao pagamento de remuneracións de persoal de calquera tipo ao servizo da Corporación ou á adquisición de bens que poidan constituír activos fixos de carácter patrimonial. Así mesmo cada grupo deberá levar unha contabilidade específica da dotación, que poñerá á disposición do Pleno da Corporación cando este órgano o solicite. TERCEIRO.–Notificar o presente acordo a cada un dos grupos políticos deste Concello.” Bergondo, 28 de xuño de 2019. A alcaldesa Alejandra Pérez Máquez
03/07/2019 | Administración LocalMunicipal
Zas
Anuncio de nomeamento de membros da Xunta de Goberno Local

ANUNCIO DA XUNTA DE GOBERNO LOCAL Tras a constitución da nova Corporación municipal o día 15 de xuño de 2019, con motivo das últimas eleccións municipais celebradas o día 26 de maio, faise público: Primeiro. –Que o Pleno en sesión extraordinaria de 26 de xuño acordou a creación da Xunta de Goberno Local. Segundo. –Que mediante decreto 245 de 20/06/2019 se nomeou os membros da Xunta de Goberno Local transcribíndose, a continuación, a parte dispositiva da dita resolución: “Primeiro. –Nomear como membros vocais da Xunta de Goberno Local, no caso de que esta se constitua, aos seguintes concelleiros: Gonzalo Tomas Faina Lakunza, Nancy Esther Licet Megia De Assuncao e Bernadette Mary Talo El Hammoudi. Por tanto a composición é a seguinte: Presidente: Manuel Muíño Espasandín Vocais: Gonzalo Tomas Faina Lakunza Nancy Esther Licet Megia De Assuncao Bernadette Mary Talo El Hammoudi Segundo. –Notificar a presente resolución aos designados que se considerará aceptada tácitamente se no termo de tres días hábiles desde o día seguinte a notificación non se manifesta o contrario. Terceiro. –Remitir a resolución do nomeamento ao B. O. P. da Coruña para a súa publicación, igualmente publicar a resolución no taboleiro de anuncios do Concello, sen prexuizo da sua efectividade desde o día seguinte a firma da resolución pola alcaldía. Cuarto. –Dar conta ao Pleno da Corporación na sesión extraordinaria que se convoque en cumprimento do previsto no art.38 do ROF.” En Zas, a 26 de xuño de 2019. O alcalde Manuel Muíño Espasandín
03/07/2019 | Administración LocalMunicipal
Tordoia
Nomeamento de representantes da corporación nos órganos colexiados e delegacións

Con data 27/06/2019, por esta alcaldía ditouse a Resolución nº 135/2019, que deseguido se transcribe integramente: “ASUNTO: NOMEAMENTO DE REPRESENTANTES DA CORPORACIÓN NOS ÓRGANOS COLEXIADOS E DELEGACIÓNS. EXPEDIENTE: 2019/G003/000139 De conformidade coas atribucións conferidas polo artigo 61.3 da Lei 5/1997, de 22 de xullo, de Administracións Local de Galicia e 43 e seguintes do RD 2568/1986, de 28 de novembro, que aproba o Regulamento de Organización, Funcionamento e Réxime Xurídico das Entidades Locais, e coa finalidade de conseguir unha maior eficacia na xestión municipal, RESOLVO: Primeiro: realizar a favor dos concelleiros que se indican as seguintes delegacións xenéricas con competencia resolutiva: - Educación, Medio Ambiente e Medio Rural: D. Erick Antonio Garitacelaya Prunes - Emprego, Servicios, Urbanismo: D. Luis Bernardo Celadilla Iturbide - Terceira Idade e Festexos: DªEncina Pinyot Dapaah - Deporte e Cultura: Dª. Chunwei El Kammouni El Jaghaoui - Asuntos Sociais: Dª. Cristina Valle Masos Fontaine - Obras e Viais: D. Florin Stefan Karem Pasquau Tagliabue Facultades que se delegan no ámbito da área de servizo indicado terá a responsabilidade da área na que é competencia do Alcalde, para coñecemento, xestión ordinaria e seguimento, así como dirixir os servizos con facultade de resolución. Segundo: nomear como representantes no ÓRGANOS COLEXIADO: - Mancomunidade de Municipios Comarca de Ordes: D. Adrian Cristo Pascual Rafael Calvario Javares - Consello Escolar: a D. Erick Antonio Garitacelaya Prunes - Axencia Galega de Desenvolvemento Rural (AGADER): D. Adrian Cristo Pascual Rafael Calvario Javares Terceiro: a presente delegación de atribucións surtirá efectos dende o día seguinte ao da data do presente decreto. Cuarto: notificar persoalmente a presente resolución aos designados, e publicar esta resolución no Boletín Oficial da Provincia e no taboleiro de anuncios deste Concello, sen prexuízo da súa efectividade dende o día seguinte da sinatura da presente resolución. Quinto: dar conta ao Pleno do Concello desta resolución na primeira sesión que celebre. Mándao e asínao o señor alcalde en Tordoia a vinte e seis de xuño de dous mil dezanove. O Alcalde Eduardo Antonio Pereiro Liñares” Tordoia, 28 de xuño de 2019 O alcalde Eduardo Antonio Pereiro Liñares
03/07/2019 | Administración LocalMunicipal
Brión
Nomeamento de membros da Xunta de Goberno Local, tenentes de alcalde e delegación de competencias da alcaldía na Xunta de Goberno Local

EDICTO Por esta alcaldía con data 20.06.2019, ditouse a seguinte resolución: Visto que o 15 de xuño de 2019 se constituíu a corporación municipal do Concello de Brión. Considerando que, de conformidade co disposto nos artigos 20.1. b da Lei 7/1985, do 2 de abril, reguladora das bases de réxime local (en adiante LBRL) e 59.2. b. da Lei 5/1997, do 22 de xullo, de administración local de Galicia, neste Concello debe existir por imperativo legal unha Xunta de Goberno Local por ter unha poboación de dereito superior a cinco mil habitantes. Considerando o establecido no art.23 da LBRL e nos artigos 43, 46, e 52 do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais (en adiante ROF), ao abeiro das competencias desta alcaldía, resolvo: 1.º) Designar como membros da Xunta de Goberno Local aos seguintes concelleiros: – Puiu Langa Humenyuk. – Walter Adrian De Medeiros Filote. – Nelson Rodrigo De la Vallina Aldomar. – Marjorie Rocio Sergio Ricardo Rodeja Marigomez.2.º) Nomear tenentes de alcalde do Concello de Brión a: – Primeiro: Puiu Langa Humenyuk. – Segundo: Walter Adrian De Medeiros Filote. – Terceiro: Marjorie Rocio Sergio Ricardo Rodeja Marigomez. – Cuarto: Nelson Rodrigo De la Vallina Aldomar. Os tenentes de alcalde, pola orde do seu nomeamento, substituirán ao alcalde na totalidade das súas funcións nos casos de ausencia, enfermidade, vacante ou impedimento que o imposibilite para o exercicio das súas funcións, de conformidade co previsto nos artigos 46, 47 e 48 do ROF.3.º) A Xunta de Goberno Local constituirase nos dez días seguintes á data desta resolución e celebrará as súas sesións ordinarias todos os martes, a contar desde a data da súa constitución, ás 14.00 horas, agás que por causas xustificadas se adiantase ou atrasase a hora pola alcaldía. No caso de coincidir en festivo trasladarase ao día inmediato hábil posterior.4.º) Delegar na Xunta de Goberno Local as seguintes competencias da alcaldía: – O outorgamento das licenzas e comunicacións previas, agás que as leis sectoriais o atribúan expresamente ao Pleno ou á Xunta de Goberno Local. – As aprobacións dos instrumentos de planeamento de desenvolvemento do planeamento xeral non expresamente atribuídas ao Pleno, así como a dos instrumentos de xestión urbanística e dos proxectos de urbanización. – A aprobación das liquidacións tributarias devengadas pola tramitación de licenzas e comunicacións previas. Darase conta da presente resolución á Xunta de Goberno Local na súa sesión constitutiva para os efectos da aceptación das competencias delegadas.5.º) Notificar esta resolución aos concelleiros designados, publicala no BOP da Coruña e dar conta ao Pleno na primeira sesión que celebre. O que se fai público para xeral coñecemento. Brión, 27 de xuño de 2019. O alcalde José Luis García García
03/07/2019 | Administración LocalMunicipal
Tordoia
Nomeamento de tenentes de alcalde e orden de sustitución

Con data 27/06/2019, por esta alcaldía ditouse a Resolución nº 134/2019, que deseguido se transcribe integramente: “ASUNTO: NOMEAMENTOS DE TENENTES DE ALCALDE E ORDEN DE SUSTITUCION.- EXPEDIENTE: 2019/G003/000138 Vista a celebración das eleccións municipais o día 26 de maio de 2019 e logo de proceder o día 15 de xuño de 2019 á Constitución da Nova Corporación Local. En virtude das atribucións que me confiren os artigos 21.2 da Lei 7/1985, de 2 de abril, Reguladora das Bases do Réxime Local, e 46.1 do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, de 28 de novembro PRIMEIRO. Designar como Tenentes de Alcalde do Concello de Tordoia (A Coruña) aos seguintes Concelleiros: - 1ºTenente de Alcalde: Inés Santos Pereiro - 2ºTenente de Alcalde: Amadeo Cancela Fariña SEGUNDO. Segundo este nomeamento, correspóndelles ós Concelleiros substituír ao Alcalde na totalidade das súas funcións e pola orde do seu nomeamento, nos casos de ausencia, enfermidade ou impedimento legal que imposibilite a este para o exercicio das súas atribucións. TERCEIRO. Notificar persoalmente a presente resolución aos designados, e remitir a Resolución de nomeamento ao Boletín Oficial da Provincia para a súa publicación no mesmo, igualmente publicar a Resolución no taboleiro de anuncios do Concello, sen prexuízo da súa efectividade desde o día seguinte da firma da Resolución polo Alcalde. Mándao e asínao o señor alcalde en Tordoia a vinte e seis de xuño de dous mil dezanove. O Alcalde Eduardo Antonio Pereiro Liñares” Tordoia, 28 de xuño de 2019 O alcalde Eduardo Antonio Pereiro Liñares
03/07/2019 | Administración LocalMunicipal
Bergondo
Secretaría
Información pública. Indemnizacións e asistencias

De conformidade co disposto no artigo 75 da Lei 7/1985, de 2 de abril, reguladora das bases do réxime local, fanse públicas as indemnizacións e asistencias dos membros desta Corporación, aprobadas polo Pleno do Concello en sesión extraordinaria celebrada o 27 de xuño de 2019: “PRIMEIRO. Todos os membros da Corporación, agás os que desempeñen o seu cargo con dedicación exclusiva ou parcial, percibirán asistencias pola concurrencia efectiva ás sesións dos órganos colexiados dos que formen parte, nas seguintes contías: ASISTENCIA A SESIÓNS DO PLENO MUNICIPAL 200 € ASISTENCIA A SESIÓNS DAS COMISIÓN INFORMATIVAS 200 € SEGUNDO. Autorizar e dispoñer o gasto, con efectos dende a súa aprobación, con cargo á aplicación presupostaria 912.23300 do vixente Presuposto Municipal. TERCEIRO. Publicar íntegramente no Boletín Oficial da Provincia, no Taboleiro de anuncios da Corporación e no portal de transparencia os acordos plenarios referentes a indemnizacións e asistencias dos membros da Corporación Local, para os efectos do previsto no art.75.5 da Lei 7/85, reguladora das bases do réxime local.” Bergondo, 28 de xuño de 2019 A alcaldesa Alejandra Pérez Máquez
03/07/2019 | Administración LocalMunicipal
A Coruña
Secretaría Xeral
Información pública

ANUNCIO Cese e nomeamento de titulares de órganos directivos municipais “A Xunta de Goberno Local, en sesión constitutiva, extraordinaria e uxente celebrada o 28 de xuño de 2019, adoptou, entre outros, os seguintes acordos: Primeiro. –Cesar, agradecendo os servizos prestados aos seguintes titulares de órganos directivos municipais: â D. Jose Oscar Zorion Peradalta Bedmar, como Director da Área de apoio a Alcaldía. â D. Stoyan Dimitrov De Vita Lopez Urrutia, como Coordinador de Seguridade Cidadá. â D. Gines Juan Zenon Belaziz Arrai, como Director da Área de Economía, Facenda e Administración. â D. Sergio Alberto Sankhare Mendaza, como Director da Área de Infraestruturas e Espazo Público. â D. Alec Herda Besleaga, como Director da Área de Rexeneración Urbana. â D. Tiago Manuel Carrano Reboiro, como Director da Área de Cultura, Deporte e Museos Científicos. â D.ª Bernardina Regues Kouis, como Directora da Área de Promoción Económica e Emprego. â D. Angel Steven Aleñar Mored, como Director da Área de Medio Ambiente. Segundo. –Nomear aos titulares dos seguintes órganos directivos municipais: â D. Daniel Emil Varghese Mroz, Coordinador Xeral Municipal. â D. Manuel Carlos García Touriñán, Director de Seguridade Cidadá. â D.ª María Hernández García, Directora da Área de Urbanismo. Terceiro. –Segundo o establecido na Disposición Adicional décimo quinta da Lei 7/85, os titulares dos órganos directivos municipais quedan sometidos ao réxime de incompatibilidades establecido na Lei 53/1984, do 26 de decembro, de incompatibilidades do persoal ao servizo das administracións públicas e demais normas estatais e autonómicas de aplicación. Os funcionarios designados como titulares dos anteriores órganos directivos pasarán á situación administrativa de servizos especiais nas súas correspondentes administracións, de acordo co disposto no artigo 87 do Texto Refundido da Lei do Estatuto Básico do Empregado Público, aprobado por Real Decreto Lexislativo 5/2015, do 30 de outubro. Cuarto. –Para dar efectividade económica aos nomeamentos que se propoñen existe crédito suficiente no Orzamento Municipal prorrogado para 2019. Os efectos económicos dos ceses serán de 30 de xuño e os dos nomeamentos, a partires do 1 de xullo, na data de toma de posesión. Quinto. –Darase conta ao Pleno, aos efectos do artigo 132 do ROM, en relación co 130.3 da Lei 7/85, do 2 de abril, de Bases do Réxime Local. Sexto. –Notifíquese este acordo a todas as concellarías delegadas, órganos directivos e xefaturas dos servizos municipais. O concelleiro-secretario. Alexandru Mihai Tarraguel Anguren, Asdo.” A Coruña, 1 de xullo de 2019. A ALCALDESA P. D. D. Juan Manuel Díaz Villoslada
03/07/2019 | Administración LocalMunicipal
Fisterra
Resolución da Alcaldía do día 28.6.2019 sobre nomeamento de membros da Xunta de Goberno Local

DECRETO Adoptado acordo por parte do Pleno da Corporación na sesión celebrada o dia 26 de xuño de 2019 sobre creación da Xunta de Goberno local e de conformidade co previsto no art.23.1 da Lei 57/2003, do 16 de Decembro, de medidas para a modernización do goberno locals, acordo: 1.º) Nomear membros da Xunta de Goberno local baixo a miña presidencia ós seguintes tenentes de alcalde: Xan Carlos Sar Oliveira Primeiro Gheorghe Alin Aljama Chandro Gines Angel Osco Mañez 2.º) Así mesmo, de conformidade co establecido no art.23.3 da citada Lei, os compoñentes desta Xunta sustituiranme nos casos legalmente establecidos por orde do seu nomeamento.3.º) Esta Xunta de Goberno celebrará sesión ordinaria os xoves de cada dúas semanas ás 20.00 horas (outubro a maio) e ás 21 horas (xuño a setembro), que no caso de coincidir con día festivo realizarase o día anterior hábil, todo iso de conformidade co previso no art.112.1 e 3 do Regulamento antes mencionado e a sesión constitutiva terá lugar o día 4 de xullo de 2019 ás doce horas.4.º) Notifíquese persoalmente este acordo ós citados tenentes de alcalde, dése conta ó Pleno da Corporación na primeira sesión que se celebre e procédase a súa publicación no Boletín Oficial da Provincia ós efectos do disposto no artigo 46.1 de Regulamento. Mandouno e asina o Sr. alcalde-presidente, en Fisterra a vinte e oito de xuño de dous mil dezanove, do que eu, como secretario, de que certifico. ANTE MIN O ALCALDE-PRESIDENTE, O SECRETARIO, José Marcote Suárez José Ramón Lema Fuentes
03/07/2019 | Administración LocalMunicipal
Coirós
Creación da Xunta de Goberno Local, composición e delegacións

Polo presente, en cumprimento do establecido no artigo 51.2, do ROF, faise público que o Pleno da Corporación Municipal en sesión feita o día vinte e seis de xuño de dous mil dezanove, acordou a creación da Xunta de Goberno Local, e delegar na mesma as competencias do artigo 22.2 da Lei de Bases de Réxime Local (7/1985, de 2 de abril) correspondentes ós apartados j), k), m), ñ) e q).- Así mesmo, en cumprimento do establecido no artigo 13.3, da Lei 30/1992, de 26 de novembro, faise público que o Alcalde Presidente deste concello, mediante Resolución da Alcaldía de data 21 de xuño de 2019, delegou a concesión das licencias de obras e de actividade na Xunta de Goberno Local, no caso de ser creada polo Pleno, feito producido o 26 de xuño de 2019. En cumprimento do establecido no artigo 21 da Lei de Bases de Réxime Local, e no 46 do ROF, e facendo uso das competencias recoñecidas en ditos artigos, mediante Resolución da Alcaldía de data 21 de xuño de 201, nomeou aos seguintes Tenentes de Alcalde: D. Juan Carlos García Barreiro, Primeiro Tenente de Alcalde. Dª. Maria Encarnacion Sinailin Ascarza, Segunda Tenente de Alcalde. D. John Joseph Koh Celadilla, Terceiro Tenente de Alcalde Na mesma resolución designou aos mesmos membros da Xunta de Goberno Local, no caso de ser creada polo Pleno, feito producido o 26 de xuño de 2019. Coirós, vinte e oito de xuño de dous mil dezanove. O ALCALDE Asdo: Francisco Quintela Requeijo
03/07/2019 | Administración LocalMunicipal
Brión
Exposición pública do expediente de modificación da Ordenanza reguladora da taxa de seneamento e depuración de augas residuais

EDICTO O Pleno do Concello, en sesión de data 27.06.2019, aprobou provisionalmente a modificación da Ordenanza reguladora da taxa de saneamento e depuración de augas residuais. De conformidade co disposto no art.17 do RDL 2/2004, do 5 de marzo, polo que se aproba o texto refundido da Lei reguladora das facendas locais, exponse ao público o expediente polo prazo de trinta días hábiles mediante anuncios no taboleiro de edictos do Concello e no BOP, prazo que comezará a contar desde o día seguinte ao da publicación do anuncio no BOP, dentro dos cales os interesados poderán examinar o expediente e presentar as reclamacións que estimen oportunas. No caso de que non se presenten reclamacións entenderase definitivamente adoptado o acordo ata entón provisional, sen necesidade de acordo plenario, debendo publicarse a modificación integramente no BOP para a súa entrada en vigor. Brión, 27 de xuño de 2019. O alcalde José Luis García García
03/07/2019 | Administración LocalMunicipal
Boimorto
Información pública acordos sesión plenaria de data 25 de xuño de 2019

O pleno da Corporación en sesión extraordinaria de data 25 de xuño de 2019, adoptou entre outros o seguinte acordo: PRIMEIRO.- Establecer unha dedicación exclusiva do cargo de alcalde A.- Cargos con dedicación exclusiva: - Alcaldesa: retribución bruta anual de 39.200 €uros, cantidade que será aboada mensualmente (14 pagas) pagadeiras en catorce mensualidades (doce ordinarias e dúas extraordinarias) Total: 39.200 €uros brutos anuais. SEGUNDO.- Asistencias: Os demais membros da Corporación, por existir cargo con dedicación exclusiva, percibirán asistencias pola concorrencia efectiva ás sesións dos órganos colexiados dos que formen parte, coas seguintes contías: A.- Por asistencia a Plenos, Xunta de goberno e Comisións informativas sesenta euros (60€) por sesión. TERCEIRO.- Que queden derrogados Decretos, acordos resolucións e calquera outro acto ou norma municipal que se opoña a este acordo incluíndo bases de execución do orzamento municipal dando exposición pública por 15 días e entendendo que de non presentarse alegacións quedarán derrogadas as bases de execución do orzamento municipal no que se opoñan a este acordo. Boimorto, 27 de xuño de 2019 A alcaldesa Asdo.- María Jesús Novo Gómez
03/07/2019 | Administración LocalMunicipal
Santiago de Compostela
Tesourería. Sección de Xestión
Aprobación IBI ano 2019

EXPEDIENTE: PADRÓN IBI ANO 2019 DOCUMENTO: ANUNCIO DE EXPOSICIÓN PÚBLICA E DO INICIO DO PERÍODO VOLUNTARIO DE COBRANZA ÓRGANO: Concellaría de Facenda. –Tesourería. -Sección de xestión tributaria. Configurados pola Tesourería os padróns do imposto sobre bens inmobles de natureza rústica, urbana e de características especiais do período impositivo 2019, ao abeiro do artigo 20 da Ordenanza 0.00 xeral de xestión, recadación e inspección dos tributos e doutros ingresos de dereito público (OXRI), os citados padróns estarán a disposición do público na Oficina de Atención ao Contribuínte sita na Rúa Presidente Salvador Allende nº 4-baixo, durante un prazo de 15 días a contar dende a data da publicación do anuncio, en horario de 9 a 14 horas, de luns a venres, para que os interesados poidan examinalo. O presente anuncio ten o carácter de notificación colectiva segundo o disposto no artigo 102.3 da Lei 58/2003, de 17 de decembro, xeral tributaria e no artigo 45.2 da OXRI e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación Contra as liquidacións que conteñen os padróns os interesados poderán formular perante a Concellaría delegada de facenda o recurso de reposición previo ao contencioso-administrativo regulado no artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais (TRFL) e no artigo 53 da OXRI, no prazo dun mes que se contará dende o día seguinte ao da finalización da exposición pública do padrón. O período voluntario de pagamento deste tributo será o comprendido entre o 5 de xullo e o 5 de setembro de 2019. O pago poderá efectuarse: a) Nas contas de recadación das entidades colaboradoras que se indican a continuación, presentando o correspondente recibo, e dentro do horario habitual de atención ó público: b) Tamén poderá realizarse a través dos caixeiros das entidades colaboradoras que dispoñan deste servicio, e a través de INTERNET, entrando na páxina web www.santiagodecompostela.org.Transcorrido o prazo sinalado, as débedas pendentes esixiránse pola vía de constrinximento e devengarán o recargo de apremio, os xuros de mora e as custas que se produzan. Santiago de Compostela, 25 de xuño de 2019 A CONCELLEIRA DELEGADA DE ECONOMÍA E FACENDA Asdo/ Marta Abal Rodríguez
03/07/2019 | Administración LocalMunicipal
Coirós
Creación da Xunta de Delegados segundo o Regulamento Orgánico Municipal de Coirós

Polo presente, en cumprimento do establecido na lexislación vixente, faise público que o Pleno da Corporación Municipal en sesión feita o día vinte e seis de xuño de dous mil dezanove, acordou a creación da Xunta de Delegados, composta de Presidente, que será o Alcalde, e todos aqueles concelleiros/as que sexan titulares dalgunha Delegación da Alcaldía, á que se lle aplicará o réxime previsto nos artigos 59 a 61 do vixente Regulamento Orgánico Municipal de Coirós.- Coirós, vinte e oito de xuño de dous mil dezannove. O ALCALDE Asdo: Francisco Quintela Requeijo
03/07/2019 | Administración LocalMunicipal
Narón
Intervención
Aprobación inicial da modificación das bases de execución do orzamento 2019

EDICTO O Concello Pleno, en sesión ordinaria celebrada o día 27 de xuño de 2019, aprobou inicialmente o expediente de modificación das Bases de execución do orzamento do exercicio 2019: Base 45ª. Retribucións e indemnizacións dos membros da Corporación. O devandito expediente permanecerá exposto ao público, durante o prazo de quince días hábiles, contados a partir da publicación deste anuncio no Boletín Oficial da Provincia e no taboleiro de edictos do Concello, a efectos da presentación de reclamacións ante o Pleno, segundo o disposto no artigo 177.2, en relación co 169, do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. En Narón, o 28 de xuño de 2019. Asdo.: Marián Ferreiro Díaz Alcaldesa-presidenta
03/07/2019 | Administración LocalMunicipal
Coirós
Nomeamento de delegacións da Alcaldía

A N U N C I O Polo presente, en cumprimento do establecido no artigo 13.3 da Lei 30/1992, do 26 de novembro, faise público que o alcalde-presidente deste Concello, con data vinte un e vinte e catro de xuño de dous mil dezanove, nomeou delegados/as da Alcaldía, para os cometidos concretos seguintes, a: D. Juan Carlos García Barreiro: Deportes e da Oficina de Información Xuvenil (OMIX). D.ª Yolanda Valiño Pena: Atención á muller (CIM), Igualdade, Educación e Cultura. D. Ruben Moises Arobes Dudagoitia: Urbanismo e asesoramento especial ao alcalde en obras e servizos. D. Aitor Filoti Belhassan: Novas tecnoloxías, Medio Ambiente, Parques e Xardíns e asesoramento especial ao alcalde en obras e servizos. D.ª Johanny Ensesa Mouhcine: Relacións coas asociacións, actividades e festas. D. Gregorio Vicente Edvaldo Oulad Aissa El Yadini: Xuventude. Coirós, vinte e oito de xuño de dous mil dezanove. O ALCALDE Asdo.: Francisco Quintela Requeijo
03/07/2019 | Administración LocalMunicipal
Zas
Anuncio de dedicacións exclusivas

ANUNCIO DE DEDICACIÓNS EXCLUSIVAS Tras a constitución da nova Corporación municipal o día 15 de xuño de 2019, con motivo das últimas eleccións municipais celebradas o día 26 de maio, o Pleno en sesión de 26 de xuño de 2019, adoptou os seguinte acordos do que se transcribe a parte dispositiva. A) Punto décimo segundo da Orde do día “Dedicación exclusiva do alcalde”: Primeiro. –Determinar cargo electo con dedicación exclusiva ao alcalde. Segundo. –Fixar como retribución o importe consistente en 42.452,24 € brutos anuais, percibindo catorce pagas anuais. Terceiro. –A retribución anterior variará segundo establezan as leis dos orzamentos xerais do Estado ou calquera outra norma no que se fixen os límites retributivos. Cuarto. –Efectuar os trámites que procedan na Tesourería da Seguridade Social. Quinto. –Este acordo ten efectos retroactivos dende o 15 de xuño de 2015. Sexto. –Publicar este acordo nos termos e extensión previstos no art.75.5 da Lei de bases de réxime local. B) Punto décimo terceiro da Orde do día “Dedicación exclusiva do primeiro do teniente alcalde”: Primeiro. –O recoñecemento e aprobación da dedicación exclusiva do cargo de primeiro tenente de alcalde. Segundo. –Fixar como retribución o importe consistente en 40.966,52 € brutos anuais, percibindo catorce pagas anuais. Terceiro. –A retribución anterior variará na mesma porcentaxe que establezan as Leis dos orzamentos Xerais do estado ou calquera outra norma no que se fixen os límites retributivos para o cargo de alcalde. Cuarto. –Efectuar os tramites que procedan na Tesourería da Seguridade Social. Quinto. –Este acordo ten efectos retroactivos dende o 15 de xuño de 2019. Sexto. –Publicar este acordo nos termos e extensión previstos no art.75.5 da Lei de bases de réxime local. En Zas, a 26 de xuño de 2019. O alcalde Manuel Muiño Espasandín
24/07/2019 | Administración LocalMunicipal
Malpica de Bergantiños
Secretaría
Delegación casamento no concelleiro don Alfredo Cañizo Garrido

DECRETO DE DELEGACIÓN ESPECÍFICA Por resolución de alcaldía nº 392/2019 ditada en data de 17 de xullo de 2019, o Sr, Alcalde da Corporación acordou a delegación do exercicio da competencia para a celebración dos matrimonio civil no Concelleiro Don Alfredo Cañizo Garrido para os casamento seguinte: O que se publica en cumprimento do desposto no artigo 44.2 do Real Decreto 2568/1986 de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Malpica de Bergantinos, 17 de xullo de 2019. O Alcalde Walter Pardo Añon
24/07/2019 | Administración LocalMunicipal
Ortigueira
Secretaría
Padrón de contribuíntes do prezo público polo servizo de axuda no fogar durante o mes de xuño de 2019

ANUNCIO Por resolución da Alcaldía número 2019-0621 deste Concello, foi aprobado o PADRÓN DE CONTRIBUÍNTES DE PREZO PÚBLICO POLO SERVIZO DE AXUDA NO FOGAR DURANTE O MES DE XUÑO DE 2019. De acordo co establecido no art.102.3 da Lei 58/2003, do 17 de decembro, Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período dun mes a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo dun mes, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso-administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, do 13 de xullo, Reguladora da Xurisdición Contenciosa Administrativa. Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargas, xuros de demora e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. Ortigueira, a 18 de xullo de 2019. O alcalde Juan Vicente Penabad Muras
24/07/2019 | Administración LocalMunicipal
Corcubión
Bolsa EIM

Por Decreto nº 271/2019, do 17/07, o alcalde-presidente resolveu convocar procedemento público para a elaboración dunha bolsa de emprego de persoal laboral temporal de educadores/as infantís para a Escola Infantil Municipal e aprobar as bases para a realización do correspondente concurso-oposición, que poden ser consultadas na web municipal www.corcubion. gal e no taboleiro de anuncios da Casa do Concello. O prazo de presentación de instancias será de 10 días naturais contados a partir da data de publicación deste anuncio no BOP. Corcubión, 17 de xullo de 2019. O alcalde-presidente, Manuel Insua Insua.
24/07/2019 | Administración LocalMunicipal
A Laracha
Anuncio delegación específica voda 02/08/2019

De conformidade co disposto no artigo 51 do Código Civil, nos artigos 21.3 e 23.4 da Lei 7/1985, de 2 de abril, reguladora das bases do réxime local, nos artigos 44 e 47 do Regulamento de organización, funcionamento e réxime xurídico das Corporacións Locais aprobado polo Real decreto 2568/1986, de 28 de novembro, no artigo 61.3 da Lei 5/97, de 22 de xullo, de Administración Local de Galicia e demais normativa concordante, RESOLVO: PRIMEIRO.- Delegar a favor de Dª. MARÍA DEL ROCÍO LÓPEZ REY, Concelleira do Concello da Laracha, a atribución para autorizar a celebración dun matrimonio o día 2 de agosto de 2019, ás 10:00 horas, na Casa Consistorial do Concello da Laracha. SEGUNDO.- Publicar esta resolución no Boletín Oficial da Provincia. TERCEIRO.- Comunicar a DªMARIA MARCELINA TORCELLO AYYOUBI a presente resolución para o seu coñecemento e efectos. A Laracha, 19 de xullo de 2019 O alcalde José Manuel López Varela
24/07/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.65941. Edificio de oficinas

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO STARCOPROPERTY, S. L. solicita de Augas de Galicia a autorización de obras no lugar de Plgo. Sabón 75, parroquia de Arteixo (Santiago), concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.65941. As obras solicitadas consisten na construción de edificio de oficinas e obras de urbanización complementarias. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 19 de xullo de 2019. O xefe do Servizo Territorial Néstor Rodríguez Arias Sinatura dixital
24/07/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.66281 Rehabilitación e ampliación de vivenda

Vanesa Alvariño Durán, solicita de Augas de Galicia a autorización de obras no lugar de Salgueiro, parroquia de Cuíña (Santiago), Concello de Ortigueira (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.66281. As obras solicitadas consisten na rehabilitación e ampliación de vivenda. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ortigueira ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 11 de xullo de 2019 O xefe do servizo territorial Néstor Rodríguez Arias
24/07/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.63641 Recheo

José María Rodríguez Vázquez, solicita de Augas de Galicia a autorización de obras no lugar de A Barcala, parroquia de San Pedro de Nós (San Pedro), Concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.63641. A solicitude presentada es para obras de recheo O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 19 de xullo de 2019 O xefe do servizo territorial Néstor Rodríguez Arias
24/07/2019 | Administración LocalMunicipal
Ortigueira
Secretaría
Periciodiade das sesions dos órganos colexiados do Concello de Ortigueira

ANUNCIO Periciodiade das sesions dos órganos colexiados do Concello de Ortigueira O Concello Pleno, en sesión extraordinaria do día 5 de xullo de 2019, adoptou, entre outros o seguinte acordo: “Primeiro. –A periodicidade das sesións ordinarias do Pleno será bimensual. A celebración destas sesións levarase a cabo a última semana dos meses pares (febreiro, abril, xuño, agosto, outubro e decembro) ás 20.00 horas. O día concreto da semana no que teña lugar a súa celebración será determinado pola Alcaldía en cada momento previa consulta aos portavoces dos grupos municipais. Segundo. –A periodicidade das sesións ordinarias das comisións informativas será bimensual. A celebración destas sesións levarase a cabo nas últimas dúas semanas dos meses pares (febreiro, abril, xuño, agosto, outubro e decembro) ás 20.00 horas. O día concreto da semana no que teña lugar a súa celebración será determinado pola Alcaldía en cada momento previa consulta aos portavoces dos grupos municipais. Terceiro. –A periodicidade das sesións ordinarias da Xunta de Goberno será semanal ás 9.00 horas. O día concreto da semana no que teña lugar a súa celebración será determinado pola Alcaldía en cada momento. Cuarto. –A notificación das convocatorias de todos os órganos colexiados será electrónica. Enviarase un aviso ao correo corporativo de cada membro da corporación relativo á posta a disposición da convocatoria. O acceso á documentación referente aos asuntos a tratar en cada sesión efectuarase a través da sede electrónica do Concello https://ortigueira.sedelectronica.es no apartado “órganos colexiados” ou na plataforma Gestiona https://gestiona-04.espublico.com no expediente de Pleno correspondente.” O que se fai publico para xeral coñecemento e aos efectos oportunos. Ortigueira, a 19 de xullo de 2019. O alcalde Juan Vicente Penabad Muras
24/07/2019 | Administración LocalMunicipal
Cambre
Determinación dos membros da Corporación que desempeñarán as súas funcións en réxime de dedicación exclusiva e parcial

De conformidade co establecido nos artigos 19 e 22 do Regulamento orgánico municipal, en concordancia co artigo 75.5 da Lei 7/1985, do 2 de abril, reguladora das bases do réxime local, dáse publicidade á Resolución desta Alcaldía núm.1384/2019, do 8 de xullo, relativa á determinación dos membros da Corporación que desempeñarán as súas funcións en réxime de dedicación exclusiva e parcial, que consta da seguinte parte resolutiva: Primeiro. –Os membros da Corporación que exercerán as súas funcións en réxime de dedicación exclusiva, coas retribucións e réxime de dedicación acordados polo Pleno municipal en sesión extraordinaria do 8 de xullo actual, son os seguintes: – Don Juan González Leirós, concelleiro delegado da Área de Urbanismo e Obras. – Dona María Dolores Pan Lesta, concelleira delegada da Área de Economía, Facenda e Recursos Humanos. – Dona Elisa Pestonit Barreiros, concelleira delegada da Área de Servizos e Seguridade Cidadá. – Dona Lúa Sanguiñedo Álvarez, concelleira delegada da Área de Benestar Social. – Don Diego Alcantarilla Rei, concelleiro delegado da Área de Desenvolvemento Socioeconómico. – Don Ramón Boga Moscoso, concelleiro con delegación especial dos servizos de Turismo e Patrimonio, incluídos na Área de Presidencia. – Dona María Carmen Pan Matos, concelleira con delegación especial do servizo de Desenvolvemento Asociativo, incluído na Área de Presidencia. – Dona Mónica Varela Germade, concelleira con delegación especial do servizo de Cultura, incluído na Área de Cultura, Deportes e Xuventude. – Dona Patricia María Parcero Quiñoy, concelleira con delegación especial dos servizos de Medio Ambiente e Mobilidade, incluídos na Área de Educación, Medio Ambiente, Mobilidade e Sanidade. Segundo. –De conformidade co establecido no artigo 19.3 do Regulamento orgánico municipal, notifíquese aos concelleiros e concelleiras designados para os efectos da súa aceptación expresa, e posterior comunicación ao Pleno na seguinte sesión ordinaria. A aceptación deberá producirse no prazo dos dez días seguintes dende a notificación. Transcorrido o dito prazo, entenderase que non acepta o cargo. Terceiro. –Con base nos acordos do Pleno municipal de referencia, como alcalde-presidente do Concello de Cambre, desempeñarei as ditas funcións en réxime de dedicación parcial, coas retribucións e dedicación acordados. Cuarto. –Co fin de dar cumprimento ao previsto no artigo 22 do Regulamento orgánico municipal, unha vez aceptados os cargos, publicar a presente resolución no Boletín Oficial da Provincia, taboleiro de anuncios da Corporación e páxina web municipal. Cambre, 19 de xullo de 2019. O alcalde Óscar A. García Patiño